**E** GYÜTTMŰKÖDÉSI **M** EGÁLLAPODÁS
AZ ISKOLAI KÖZÖSSÉGI SZOLGÁLAT KÖZÖS LEBONYOLÍTÁSÁRÓL

Amely létrejött egyrészről a Baranya Megyei SZC Zsolnay Vilmos Technikum és Szakképző Iskola (székhely: 7623 Pécs, Rét utca 10., OM azonosító: 203049/018, képviseli: Simon Zsolt igazgató továbbiakban: Iskola)

Másrészről a Székhely:

Képviseli:

továbbiakban: Szervezet,

továbbiakban együtt Felek között a mai napon, az alábbi feltételekkel:

1. A megállapodás előzményei, körülményei, célja:

A Szakképzési törvény végrehajtásáról szóló 12/2020 (II.7.) számú kormányrendelet 107.§-ban foglaltaknak megfelelően az iskolai közösségi szolgálat megszervezésében a Felek az e megállapodásban rögzítettek alapján együttműködnek. A Felek kölcsönösen törekednek arra, hogy az érintett tanulók teljesíteni tudják az 50 órás kötelezettségüket.

1. Az Iskola kötelezettségei, vállalásai:
* az Iskola vállalja, hogy a lehetőségeihez képest eleget tesz a Szervezet kéréseinek,
* lehetőséget ad a Szervezet számára, hogy a Szervezetnél végzendő közösségi szolgálati tevékenységre felkészítse a diákokat és a felkészítésben maga is részt vesz,
* tájékoztatja a diákokat a Szervezetnél végezhető közösségi szolgálati tevékenységekről, azok időpontjáról és helyéről,
* tájékoztatja a Szervezetet a tevékenységre jelentkezők számáról,
* a jelentkező tanulókat a helyszínre irányítja,
* a diákok Szervezetnél végzett tevékenységét nyomon követi,
* a diákok reflexiói alapján a Szervezet számára visszajelzést ad.
1. A Szervezet kötelezettségei, vállalásai:
* fogadja és irányítja a közösségi szolgálatra jelentkező diákokat,
* állandó kapcsolattartó a szervezet részéről, aki vállalja, hogy az iskola vezetését, a program koordinátorait folyamatosan tájékoztatja a szervezet aktuális programjairól és arról, hogy miként, milyen keretek között tudnak a programokon részt venni a diákok,
* folyamatos nyílt és kétoldalú kommunikáció,
* a diák testi — lelki épségének megóvása,
* a diák megfelelő felkészítése a feladatra,
* a diák számára hasznos, építő jellegű feladat biztosítása,
* a programokra való felhívást legalább a megvalósulás előtt egy héttel az iskolával közli,
* egyeztet az Iskolával, ha a diákot rendszeres tevékenységbe vonja be.

Továbbá:

1. A fogadó szervezet köteles biztosítani:
2. az egészséget nem veszélyeztető és biztonságos tevékenységhez szükséges feltételeket,
3. ha szükséges, pihenőidőt,
4. a közösségi szolgálattal összefüggő tevékenység ellátásához szükséges tájékoztatást és irányítást, az ismeretek megszerzését,
5. a tizennyolcadik életévét be nem töltött tanuló, illetve a korlátozottan cselekvőképes nagykorú tanuló esetén a közösségi szolgálati tevékenység folyamatos, szakszerű felügyeletét.
6. Ha az utasítás végrehajtása kárt idézhet elő, a tanuló köteles erre az utasítást adó figyelmét felhívni. A tanuló nem felel az általa okozott kárért, amennyiben figyelem felhívási kötelezettségének eleget tett.
7. A tanuló által a közösségi szolgálat során végzett tevékenységgel összefüggésben harmadik személynek okozott kárért a fogadó szervezet felel. Amennyiben a kárt a tanulónak felróható magatartás okozta, - a jelen megállapodásban eltérő rendelkezés hiányában - a fogadó szervezet a tanulótól követelheti kárának megtérítését.
8. Amennyiben a tanuló bizonyítja, hogy:
9. a testi sérüléséből, illetve egészségkárosodásából eredő kára,
10. a tulajdonában vagy használatában álló, a közösségi szolgálattal összefüggésben végzett tevékenység ellátásához szükséges dologban a közösségi szolgálati tevékenység végzésének helyén keletkező kára a Szervezettől kapott utasítással összefüggésben következett be, a fogadó szervezet akkor mentesül a felelősség alól, ha bizonyítja, hogy a kárt működési körén kívül eső elháríthatatlan ok vagy kizárólag a tanuló elháríthatatlan magatartása okozta. A fogadó Szervezetnek nem kell megtérítenie a kárnak azt a részét, amely a tanulónak felróható magatartásából származott.

A tanulóval együtt végzett feladat:

1. Az Iskola részéről a program felelőse és kapcsolattartója Név: Balázs Attila

Elérhetőségei: 72/514-315, **balazsata@kivisz.hu**

1. A Szervezet részéről a program felelőse és kapcsolattartója

Név :

Elérhetőségei:

1. A programmal kapcsolatban felmerülő költségek és annak kötelezettségvállalója

A Szervezet által kért tevékenységgel kapcsolatban költségek sem az Iskolát, sem a tanulót nem terhelhetik.

1. A program megvalósulása során felmerülő módosítási kérelmek bírálatának menete
	1. A Felek a jelen megállapodásban megfogalmazottak módosítására irányuló jelzését követően
* indokolt esetben — a módosítás tervezetét elkészítik. A szerződésmódosítást aláírásukkal hagyják jóvá.
1. A Felek elállási, felmondási joga
	1. A Felek a jelen megállapodástól való elállásra vagy a megállapodás azonnali hatályú felmondására jogosultak, ha:
* olyan körülmény merült fel vagy jut a Felek tudomására, amely alapján a program teljesülése kétségessé válik, vagy más irányt vet, vagy
* a jelen megállapodásban meghatározott feladat megvalósítása meghiúsul, tartós akadályba ütközik, vagy a jelen megállapodásban foglalt ütemezéshez képest jelentős késedelmet szenved, vagy
* a Felek valamelyike a neki felróható okból megszegi a jelen megállapodásból, illetve az azzal kapcsolatos jogszabályokból eredő kötelezettségeit, így különösen nem tesz eleget kötelezettségének, és ennek következtében a jelen megállapodásban meghatározott feladat szabályszerű megvalósítását nem lehet nyomon követni.
	1. A Felek rögzítik továbbá, hogy a jelen megállapodással összefüggő adatok nem minősülnek üzleti titoknak, nem tarthatóak vissza üzleti titokra hivatkozással, amennyiben azok megismerését vagy nyilvánosságra hozatalát közérdekből elrendelik.
	2. A Felek a jelen megállapodásból eredő esetleges jogvitákat elsősorban tárgyalásos úton kötelesek rendezni.
	3. A jelen megállapodásban nem vagy nem kellő részletességgel szabályozott kérdések tekintetében a magyar jog szabályai — elsősorban a Polgári törvénykönyv — az irányadók.

A felek a jelen, 3 oldalból álló megállapodást elolvasták, megértették, és mint akaratukkal mindenben megegyezőt, jóváhagyólag írták alá.

A jelen megállapodás 2 eredeti, egymással teljes egészében megegyező példányban készült, amelyből 1 példány az Iskolánál, 1 példány a Szervezetnél marad.

Pécs,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Simon Zsolt Szervezet vezetője

Iskola Igazgatója